CELEX: 62016CN0627
Language: mt
Date: 2016-12-05 00:00:00
Title: Kawża C-627/16: Talba għal deċiżjoni preliminari mressqa mit-Tribunal Administrativo e Fiscal de Viseu (Il-Portugall) fil-5 ta’ Diċembru 2016 – João Ventura Ramos vs Fundo de Garantia Salarial

6.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 70/8
            
         Talba għal deċiżjoni preliminari mressqa mit-Tribunal Administrativo e Fiscal de Viseu (Il-Portugall) fil-5 ta’ Diċembru 2016 – João Ventura Ramos vs Fundo de Garantia Salarial
   (Kawża C-627/16)
   (2017/C 070/13)
   Lingwa tal-kawża: il-Portugiż
   
      Qorti tar-rinviju
   
   Tribunal Administrativo e Fiscal de Viseu
   
      Partijiet fil-kawża prinċipali
   
   
      Rikorrent: João Ventura Ramos
   
      Konvenut: Fundo de Garantia Salarial
   
      Domandi preliminari
   
   
               1)
            
            
               Terminu ta’ dekadenza applikabbli għat-talba ta’ ħlas mill-istituzzjoni ta’ garanzija ta’ krediti salarjali dovuti huwa iktar vantaġġuż għall-ħaddiema impjegati, fis-sens tal-Artikolu 11 tad-Direttiva 2008/94/KE (1) tal-Parlament Ewropew u tal-Kunsill, tat-22 ta’ Ottubru 2008, dwar il-protezzjoni tal-impjegati fil-każ tal-insolvenza ta’ min iħaddimhom, meta l-ħlas ta’ tali krediti jkun żgurat biss meta l-ħlas ikun meħtieġ mill-istituzzjoni ta’ garanzija sa sena mill-ġurnata ta’ wara dik li fiha ġie xolt il-kuntratt tax-xogħol jew jekk il-bidu tad-dekorriment tat-terminu jitqies li huwa d-data tal-ftuħ ta’ azzjoni ta’ insolvenza, fid-dawl tal-fatt li l-istituzzjoni ta’ garanzija tiżgura biss il-ħlas tal-krediti tal-ħaddiem li jsiru dovuti matul is-sitt xhur li jippreċedu l-ftuħ ta’ tali azzjoni?
            
         
               2)
            
            
               Fil-każ li ħaddiem iħalli jiddekorri t-terminu minħabba raġunijiet indipendenti mir-responsabbiltà tiegħu, il-leġiżlazzjonijiet tal-Istati Membri, fid-dawl tal-Artikolu 11 tad-Direttiva 2008/94/KE tal-Parlament Ewropew u tal-Kunsill, tat-22 ta’ Ottubru 2008, għandhom jipprevedu terminu addizzjonali għat-tressiq tat-talba tiegħu ta’ ħlas, fil-mument li l-ħaddiem jipprova li ma huwiex responsabbli għan-nuqqas ta’ osservanza tat-terminu ta’ dekadenza?
            
         
      (1)  ĠU L 283, p. 36.